VIIENDA KOOSSEISU

OTSUS

Haapsalu,								29. veebruar 2008 nr 195

Huvikooli seadusega kooli pidajale 
pandud ülesannete delegeerimine

Võttes aluseks huvikooliseaduse § 2 ja juhindudes kohaliku omavalitsuse korralduse seaduse § 22 lg 2 ning haldusmenetluse seadusest, Haapsalu Linnavolikogu otsustab:

1.	Delegeerida huvikooli seaduse alusel kooli pidaja pädevusse antud ülesannete lahendamine Haapsalu Linnavalitsusele.

2. Otsuse peale võib esitada kaebuse Tallinna Halduskohtule 30 päeva jooksul otsuse teatavakstegemisest.

Arder Väli
Volikogu esimees

SELETUSKIRI
Eelnõule „Huvikooli seadusega kooli pidajale pandud ülesannete delegeerimine“

1. septembrist 2007 jõustunud uues huvikooli seaduses on vaid huvikooli direktoriga töölepingu sõlmimine antud ülesandeks vallavanemale või linnapeale. Kõik ülejäänu on kooli pidaja ülesanded.

Paljude küsimuste ja tehniliste probleemide lahendamine läbi volikogu otsuste ei ole otstarbekas. (Näiteks huvikoolide registreerimine, riigilõivude tasumine, huvikooli direktori konkurss, hoolekogu moodustamine, atesteerimiskomisjonidesse kooli pidaja esindaja määramine jne). On mõistlik anda sellised küsimused operatiivseks lahendamiseks linnavalitsusele.

Linnavalitsus teeb ettepaneku eelnõu otsusena vastu võtta.

Talis Vare
Aselinnapea